Microsoft Corporation

Microsoft (acronymo in anglese de Microcomputer Software) es un compania in le Statos Unite, fundate e dirigite per William H. Gates III (Bill Gates) e Paul Allen, le prime essente su principal proprietario.

Le compania Microsoft produce le systema de operation appellate Microsoft Windows.

Al initio del anno 1998, Microsoft arrivava a un accordo temporari con le Departimento de Justitia statounitese le qual permitteva al fabricantes de PCs de offerer un version de Windows 95 sin accesso a Internet Explorer. Nonobstante, in maio de 1998 le Departimento de Justitia e vinti statos del Statos Unite presentava demandas contra Microsoft pro supposite practicas monopolistic e pro abusar le position dominante in le mercato pro ruinar le concurrentia. Iste demandas obligava Microsoft a vender Windows sin Internet Explorer o a includer Netscape Navigator, le navigator web de Netscape Communications Corporation, del concurrentia. Le demandas obligava etiam a modificar alcun contractos e le politica de precios. 

In junio de 1998 Microsoft lanceava Windows 98, qui includeva functiones integrate pro acceso a Internet. Al mense sequente Bill Gates nominava Steve Ballmer presidente del compania, qui esseva usque iste tempore le vice-presidente executive, e ille assumeva le carga del supervision del activitates quotidian de Microsoft. 

In 1999 Microsoft pagava 5.000 milliones de dollares al compania de telecommunicationes AT&T Corp. pro usar su systema de operation Windows CE in dispositivos designate pro offerer al consumitores servicios integrate de television per cablo, telephono e accesso rapide a Internet. In plus, le mesme anno, le compania lanceava Windows 2000, un version plus actualisate del systema de operation Windows NT. In januario de 2000 Bill Gates donava su posto de presidente executive (CEO) a Steve Ballmer, un cambio qui le ha permittite de centrar se super le disveloppamento de nove productos e technologias. 

In 2003 inter battalias legal, nove mercatos e imprendimentos, Microsoft es un del companias le plus cognoscite e qui se mantene con un posto privilegiate in le bursa.

 Vide etiam 
 Bill Gates
 MS-DOS
 TF1 
 Windows
Categoria:Interprisas informatic del Statos Unite
Categoria:Interprisas multinational